OpenLLM-France/wikimedia huggingface dataset:
# Vincent Zhao

Vincent Zhao Wenzhuo, també conegut com a Wing Zhao o Chiu Man-cheuk (趙文卓 | cantonès: Jiu Man-cheuk; mandarí: Zhào Wénzhuō) és un actor xinès, nascut a Harbin, Heilongjiang, el 10 d'abril de 1972.

## Biografia

Zhao i els seus dos germans grans van començar el seu ensinistrament en arts marcials des de nens. Als 8 anys es va convertir en deixeble de Zhang Zhibin i després en membre de l'equip local de Wushu. A la Universitat es va proclamar vencedor del Campionat Nacional Juvenil d'Arts Marcials, atraient l'interès de la indústria cinematogràfica el 1992, que ho va seleccionar per interpretar al vilà en la pel·lícula Fong Sai-yuk (1993) de Corey Yuen, produïda i protagonitzada per Jet Li. El productor Tsui Hark va quedar impressionat per les seves qualitats i ho va convertir en substitut de Li en el paper de Wong Fei-hung en les pel·lícules Once Upon a Time in China 4 i Once Upon a Time in China 5, així com en la posterior sèrie de TV de 1996. Tsui i Zhao van rodar junts diversos projectes més fins que Zhao es va centrar en la seva carrera televisiva, protagonitzant sèries èpiques basades en recents èxits cinematogràfics com New Legend of Fong Sai-yuk, Legend of Huo Yuanjia, The Storm Riders o Seven Swordsmen. L'any 2009 va tornar al cinema per interpretar un altre personatge llegendari, "Beggar" So Hat-yi en la pel·lícula True Legend de Yuen Woo-ping.

## Referències

* ↑ «Vincent Zhao: Never give up» (en chinese). SMNet, 09-07-2008, p. 1 [Consulta: 25 setembre 2008].

## Enllaços externs

* Vincent Zhao en la HKMDB (anglès)
* (xinès) Vincent Zhao's blog a Sina.com
# Vincent Scotto

Vincent Scotto (Marsella, el 21 d'abril de 1874 - París, el 15 de novembre de 1952) va ser un compositor francès, autor de més de 4.000 cançons i 60 operetes.

## Operetes

* 1919. Charlot de La Chapelle
* 1919. Hello !! Charley
* 1920. L'Amour qui rode
* 1922. Zozo
* 1924. La Princesse du Moulin Rouge
* 1932. Au pays du soleil
* 1933. Pauline
* 1933. Trois de la marine
* 1934. L'Aventure de Céline
* 1934. Zou ! Le midi bouge
* 1936. Un de la Canebière
* 1937. Ceux de la légion
* 1937. Les Gangsters du Château d'If
* 1938. Le Roi des galéjeurs
# Vasco Bergamaschi

Vasco Bergamaschi (San Giacomo delle Segnate, 29 de setembre de 1909 - 24 de setembre de 1979) fou un ciclista italià, professional entre 1932 i 1943.
El seu major èxit com a ciclista professional l'aconseguí en guanyar la classificació general del Giro d'Itàlia 1935.
Va participar en dues ocasions al Tour de França, sense brillar a la general de cap d'elles, tot i que aconseguí un triomf parcial en la 13a etapa del Tour de 1935.
Després de retirar-se del ciclisme actiu va continuar lligat al món de la bicicleta treballant com a assessor tècnic.

## Palmarès

* 1930
** 1r a la Copa Collecchio
** 1r a la Copa Re
** 1r a la Volta a Hongria
* 1935
** 1r al Giro d'Itàlia i vencedor de 2 etapes
** 1r del Giro del Venetto
** 1r del Critèrium de Bressana
** Vencedor d'una etapa al Giro de les 4 Províncies
** Vencedor d'una etapa al Tour de França
* 1937
** 1r de la Copa Buttafuochi
** 1r del Circuit de Nova Ligúria
* 1939
** 1r de la Copa Federal
** Vencedor d'una etapa al Giro d'Itàlia
* 1940
** 1r de la Milà-Mòdena
* 1941
** Vencedor d'una etapa de la Stafetta del Ventennale

### Resultats al Giro d'Itàlia

* 1932. 36è de la classificació general
* 1933. Abandona
* 1934. Abandona
* 1935. 1r de la classificació general. Vencedor de 2 etapes
* 1936. 8è de la classificació general
* 1937. 18è de la classificació general
* 1939. 23è de la classificació general. Vencedor d'una etapa
* 1940. Abandona

### Resultats al Tour de França

* 1933. 39è de la classificació general
* 1934. Abandona (7a etapa)
* 1935. Abandona (15a etapa). Vencedor d'una etapa
* 1938. 33è de la classificació general

## Referències

* ↑ «Vasco Bergamaschi». procyclingstats.com. [Consulta: 14 agost 2022].
* ↑ «Vasco Bergamaschi» (en anglès). cyclingarchives.com. [Consulta: 14 agost 2022].
* ↑ «Museo del Ciclismo - Vasco BERGAMASCHI» (en italià). museociclismo.it. [Consulta: 14 agost 2022].
* ↑ McGann, Bill; McGann, Carol. The Story of the Tour De France (en anglès). Dog Ear Publishing, 2006, p. 140. ISBN 978-1-59858-180-5.

## Enllaços externs

* Palmarès i biografia de Vasco Bergamaschi Arxivat 2007-09-28 a Wayback Machine. (italià)
# Vol 175 de United Airlines

El vol 175 de United Airlines era un vol comercial de Boston a Los Angeles. Va ser segrestat per 5 terroristes d'al-Qaeda i estavellat contra la torre sud del World Trade Center l'11 de setembre del 2001.
Abans del vol Marwan al-Shehhi va trucar a Mohamed Atta, el segrestador del vol 11 d'American Airlines, per avisar-li que els atacs estaven llestos per començar. L'avió va sortir de Boston a 08:14 i va ser segrestat entre les 08:42 i 08:46. Després els terroristes el van portar a Nova York on el van estavellar a les 09:03. L'avió era un Boeing-767-222.

## Llista dels terroristes

Marwan al-Shehhi, Emirats Àrabs Units, seient 6C
Mohand al-Shehri, Aràbia Saudita, seient 6B
Fayez Banihammad, Emirats Àrabs Units, seient 6A
Ahmed al-Ghamdi, Aràbia Saudita, seient 9D
Hamza al-Ghamdi, Aràbia Saudita, seient 9C

## Referències

* ↑ «Los 19 terroristas que perpetraron la masacre» (en espanyol europeu), 09-11-2017. [Consulta: 5 octubre 2024].
# Vigneux-de-Bretagne

Vigneux-de-Bretagne (en bretó Gwinieg-Breizh) és un municipi francès, situat a la regió de país del Loira, al departament de Loira Atlàntic, que històricament ha format part de la Bretanya. L'any 2006 tenia 5.165 habitants. Limita amb els municipis de Notre-Dame-des-Landes, Treillières, Orvault, Sautron, Saint-Etienne-de-Montluc, Cordemais, Le Temple-de-Bretagne i Fay-de-Bretagne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.911 | 1.926 | 2.274 | 3.183 | 4.026 | 4.712 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Claude Ménager | |
| 2008- | Philippe Trotté | PS |
# Vilvoorde

Vilvoorde és un municipi belga de la província de Brabant Flamenc a la regió de Flandes. Està compost per les seccions de Vilvoorde i Peutie.

## Població

Endemés de la població flamenca, a Vilvoorde hi viu també una minoria francòfona (aproximadament un 20% de la població), concentrada principalment als barris de Koningslo i Beauval/Het Voor, i amb representació pròpia al consell municipal, principalment en mans de la FDF (3 de 31 el 2000, 2 el 1994, 3 el 1988, 4 el 1982 i el 1976), des de 2006 a la llista conjunta FDF-PS en 2006 (3 electes Arxivat 2008-09-19 a Wayback Machine.)
Vilvorde també compta a més amb dos importants minories alóctones: una d'elles d'origen marroquí i l'altra d'origen espanyol (aproximadament un de cada 10 habitants del centre de la ciutat).

## Evolució demogràfica

* Font:NIS

## Agermanaments

* Maubeuge
* Middelburg
* Ennepetal
* Peñarroya-Pueblonuevo
* Komatsu

## Personatges il·lustres

* Jean-Luc Dehaene, primer ministre de Bèlgica.
* Marcel Poot (1901-1988), compositor i crític musical.
# Vilvidz

Vilvidz (en rus: Выльвидзь) és un poble de la República de Komi, a Rússia, segons el cens del 2010 no tenia cap habitant.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Vil·la Anita

Vil·la Anita (també anomenat Cal Sastret, La Torreta o Villa Anita) és un xalet del municipi del Masnou (Maresme) protegit com a bé cultural d'interès local. Es va reformar a principis dels anys 1903-1905.

## Descripció

Edifici residencial aïllat de planta quadrada amb annexos adossats als escaires de forma simètrica. Consta d'una sola planta principal, un terrat i un semisoterrani, ja que per la part posterior, l'edifici queda per sota el nivell del terra. Un cos central s'eleva amb una coberta amb rajoles policromades, a quatre vessants.
Està situat dalt d'un petit turó amb vistes al mar. Està envoltat d'un jardí i terrasses de tipus clàssic. Per superar el desnivell del terreny, el jardí se situa al damunt d'unes terrasses aixecades sobre un mur coronat amb balustres.
La façana principal està orientada a migdia i una escalinata amb balustrades dona accés a la porta principal. La composició de les obertures és simètrica amb la porta centrada i dues finestres laterals, totes d'arc de mig punt i protegides amb persianes de llibret de fusta. El parament de la façana té relleus decoratius de formes arquitectòniques, pilastres entre les obertures i imitació de carreus a les cantoneres. Una balustrada a mode d'acroteri corona la façana. A l'angle nord-est hi ha una torre d'un pou que sobresurt de l'alçada de l'edifici i és coberta a quatre vessants també decorada amb rajoles policromades.

## Referències

* ↑ Fitxa "08118/152 - Vil·la Anita; La Torreta; Cal Sastret" a "patrimonicultural.diba.cat"
* ↑ Inventari del Patrimoni Arquitectònic de Catalunya Fitxa 8598- Cal Sastret - La Torreta - Villa Anita
# Volgodonsk

Volgodonsk (rus: Волгодо́нск, Volgodonsk) és una ciutat de l'óblast de Rostov, a Rússia. Està situada a l'est de la província, a la riba occidental de l'embassament de Tsimliansk.

## Història

Volgodonsk va ser fundada el 27 de juliol de 1950 com una petita població per al personal de manteniment de la presa i central hidroelèctrica de Tsimliansk. Va anar creixent gràcies a la construcció del Canal Volga-Don. El 1956 va rebre l'estatus de ciutat.

## Economia

Volgodonsk és un dels centres econòmics de l'óblast de Rostov. La ciutat va esdevenir el principal centre de producció energètica de la Rússia del Sud amb la fundació, l'any 2001, de la Central Nuclear de Volgodonsk. La central nuclear, juntament amb dues centrals tèrmiques, proporcionen la majoria de llocs de treball de la ciutat. A més, Atommaix, l'empresa d'enginyeria nuclear més gran de Rússia, té la seu en aquesta ciutat.

## Referències

* ↑ «Volgodonsk, Rostov, Russia - City, Town and Village of the world» (en anglès). [Consulta: 23 juny 2023].
# Volta a la Xina

La Volta a la Xina (oficialment: Tour of China) és una cursa ciclista per etapes que es disputa a la Xina. La primera edició data del 1995, però no s'ha mantingut amb regularitat fins al 2010. A partir del 2012, es va separar en dues curses, disputant-se en diferents setmanes de separació

## Palmarès
### Volta a la Xina

| Any | Vencedor | Segon | Tercer |
| 1995 | Viatxeslav Iekímov | Daniele Nardello | Steve Hegg |
| 1996 | Michael Andersson | Tomasz Brożyna | Jeff Evanshiner |
| 2002 | Makoto Iijima | Maksim Iglinski | Tonton Susanto |
| 2003 | Yoshiyuki Abe | Jurgen Van De Walle | Kazuyuki Manabe |
| 2004 | Koji Fukushima | Shinichi Fukushima | Tomasz Kloczko |
| 2005 | Andrei Mizúrov | Zheng Xiaohai | Dawid Krupa |
| 2010 | Dirk Müller | David Tanner | Daniel Summerhill |
| 2011 | Muradjan Khalmuratov | Ivan Kovaliov | Alexander Serov |

### Volta a la Xina I

| Any | Vencedor | Segon | Tercer |
| 2012 | Martin Pedersen | Stefan Schumacher | Michael Rasmussen |
| 2013 | Kiril Pozdniakov | Constantino Zaballa | José Gonçalves |
| 2014 | Kamil Gradek | Vitali Buts | Neil van der Ploeg |
| 2015 | Daniele Colli | Oleksandr Polivoda | Stanislau Bazhkou |
| 2016 | Raffaello Bonusi | Jonas Vingegaard | Mauricio Ortega |
| 2017 | Liam Bertazzo | Joseph Cooper | Siarhei Papok |
| 2018 | Sebastián Molano | Damiano Cima | Jacopo Mosca |
| 2019 | Jeroen Meijers | Roy Eefting | Yauhen Sobal |

### Volta a la Xina II

| Any | Vencedor | Segon | Tercer |
| 2012 | Stefan Schumacher | Jenning Huizenga | Vitali Popkov |
| 2013 | Alois Kaňkovský | Daniel Klemme | Unai Iparragirre |
| 2014 | Boris Shpilevsky | Milan Kadlec | Kamil Gradek |
| 2015 | Mattia Gavazzi | Nicolas Marini | Boris Shpilevski |
| 2016 | Marco Benfatto | Riccardo Stacchiotti | Luke Mudgway |
| 2017 | Kevin Rivera | Mirko Trosino | Mauricio Ortega |
| 2018 | Alejandro Marque | Artem Ovechkin | Kaden Groves |
| 2019 | Lyu Xianjing | José Neves | Kevin Rivera |

## Notes

* ↑ A Mattia Gavazzi se li va retirar posteriorment la victòria per donar positiu en cocaïna

## Enllaços externs

* Palmarès a memoire-du-cyclisme.eu
* Palmarès a sitiodeciclismo.net
* Palmarès a cyclebase.nl
# Voskressénskoie (Krasnodar)

Voskressénskoie - Воскресенское (rus) - és un poble del krai de Krasnodar, a Rússia. Es troba a la vora dreta del riu Urup, davant de Popútnaia, a 14 km al nord d'Otràdnaia i a 205 km al sud-est de Krasnodar. Pertany al poble de Blagodàrnoie.
# Vincetoxicum

Vincetoxicum és un gènere de plantes de la família de les Apocynaceae.

## Descripció

Són arbustos, herbes erectes o, rarament enfiladisses herbàcies; arriben als 40-100 (-200) cm d'alt, poc ramificades. El làtex és de color i els rizomes estan presents i consisteixen en òrgans subterranis fins, arrels fasciculades. Les fulles són subsèssils o peciolades; herbàcies de paper, de 5-10 cm de llarg, 2,8 cm d'ample, ovades, obtuses basalment, arrodonides o lleugerament cordades. L'àpex és agut a acuminat, marginalment ciliat. Per sobre, les fulles, són glabres o escassament pubescents a les venes, per sota glabres, pubescents o vellutades principalment a les venes.

## Taxonomia

El gènere va ser decrit per Nathanael Matthaeus von Wolf i publicat en Genera Plantarum 130. 1776.

## Espècies

* Vincetoxicum abyssinicum Kuntze
* Vincetoxicum boissieri (Kusnez.) Holub
* Vincetoxicum funebre Boiss. i Kotschy
* Vincetoxicum hirundinaria Medik.
* Vincetoxicum linifolium, Balf.f.
* Vincetoxicum nigrum Moench

## Vegeu també

* Característiques de les apocinàcies

## Referències

* 1 2 «Vincetoxicum». The Genera of Asclepiadoideae, Secamonoideae and Periplocoideae (Apocynaceae): Descriptions, Illustrations, Identification, and Information Retrieval Universitat de Bayreuth. [Consulta: 11 desembre 2009]. (en (anglès))
* ↑ «Vincetoxicum». Tropicos.org. Missouri Botanical Garden. [Consulta: 28 novembre 2013].

## Bibliografia

* Liede, S., 1996. Cynanchum - Rhodostegiella - Vincetoxicum - Tylophora: new considerations on an old problem. Taxon 45: 193 – 211.
* Lumer, C. and Yost, S.E., 1995. The reproductive biology of Vincetoxicum nigrum (L.) Moench (Asclepiadaceae), a Mediterranean weed in New York State. Bull. Torrey Bot. Club 122: 12–23.
* Markgraf, F., 1972. Asclepiadaceae, Flora Europaea Vol. 3. University Press, Cambridge, pp. 70–73.
* Pobedimova, E.G., 1967. Asclepiadaceae. In: V.L.E. Komarov (Editor), Flora of the U.R.S.S. vol. 18; Engl. Translation N. Landau, P. Lavoott. Israel Program for Scientific Translation, Jerusalem, pp. 487–527.
* Sheeley, S.E. and Raynal, D.J., 1996. The distribution and status of species of Vincetoxicum in eastern North America. Bull. Torrey Bot. Club 123: 148–156.
# Vérkhnie Mulebki

Vérkhnie Mulebki (en rus: Верхние Мулебки) és un poble de la república del Daguestan, a Rússia. Segons el cens del 2010 tenia 1.451 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Viroqua

Viroqua és una població dels Estats Units a l'estat de Wisconsin. Segons el cens del 2000 tenia 4.335 habitants.

## Demografia

Segons el cens del 2000, Viroqua tenia 4.335 habitants, 1.990 habitatges, i 1.112 famílies. La densitat de població era de 511,9 habitants per km².
Dels 1.990 habitatges un 24,5% hi vivien nens de menys de 18 anys, un 43,6% hi vivien parelles casades, un 9,3% dones solteres, i un 44,1% no eren unitats familiars. En el 39,5% dels habitatges hi vivien persones soles el 22,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,81.
Per edats la població es repartia de la següent manera: un 21,4% tenia menys de 18 anys, un 7,5% entre 18 i 24, un 23,3% entre 25 i 44, un 21,6% de 45 a 60 i un 26,2% 65 anys o més.
L'edat mediana era de 44 anys. Per cada 100 dones de 18 o més anys hi havia 77,8 homes.
La renda mediana per habitatge era de 28.804 $ i la renda mediana per família de 35.475 $. Els homes tenien una renda mediana de 29.589 $ mentre que les dones 20.046 $. La renda per capita de la població era de 17.172 $. Aproximadament el 9,8% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Viroqua» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Viroqua». American Fact Finder. Oficina del Cens dels Estats Units, 12-01-2010.
# Václav Jeřábek

Václav Jeřábek (1845-1931) va ser un matemàtic txec, especialista en geometria constructiva.

## Vida i Obra

Jeřábek va estudiar a l'escola de Pardubice i a l'institut de Písek abans d'anar a l'Institut Politècnic de Viena on es va graduar. Malgrat haver participat en els cercles intel·lectuals vienesos, sempre es va identificar com un patriota txec. Va començar a donar classes a la Realschule de Litomyšl (1870), essent transferit a la Realschule de Telč dos anys més tard. El 1881 va ser nomenat professor de la Czech Realschule de Brno, de la qual va esdevenir director el 1901. Es va retirar el 1907; els darrers anys de la seva vida es va quedar pràcticament cec a causa d'unes cataractes.
Jeřábek va ser una de les persones que van mantenir a un bon nivell la geometria txeca. Va publicar articles en txec, alemany i francès i les seves classes. És ben recordat per l'anomenada hipèrbola de Jerabek, el lloc geomètric del conjugat isogonal d'un punt que travessa la recta d'Euler d'un triangle.
Va ser membre honorari de la Unió de Matemàtics Txecs i membre de les societats de ciències de Moravia i de Bohemia.

## Referències

* ↑ Roháček, 1932, p. 105.
* ↑ O'Connor & Robertson, MacTutor History of Mathematics.
* ↑ Roháček, 1932, p. 107.
* ↑ Kimberling, 1997, p. 436.
* ↑ Kimberling, 2003, p. 58.
* ↑ Roháček, 1932, p. 108.

## Bibliografia

* Kimberling, Clark. Geometry in action (en anglès). Key College Publishing, 2003. ISBN 1-931914-02-8.
* Kimberling, Clark «Major Centers of Triangles» (en anglès). The American Mathematical Monthly, Vol. 104, Num. 5, 1997, pàg. 431-438. DOI: 10.1086/368724. ISSN: 0002-9890.
* Roháček, J. «Václav Jeřábek (nekrolog)» (en txec). Časopis pro pěstování matematiky a fysiky, Vol. 61, Num. 4, 1932, pàg. 105-108. ISSN: 1802-114X.

## Enllaços externs

* O'Connor, John J.; Robertson, Edmund F. «Václav Jeřábek» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Weisstein, Eric W. «Jerabek Hyperbola». MathWorld--A Wolfram Web Resource. [Consulta: 5 desembre 2017].
# Václav Hovorka

Václav Hovorka (Txecoslovàquia, 19 de setembre de 1931 - 14 d'octubre de 1996) fou un futbolista txec de la dècada de 1950.
Fou 4 cops internacional amb la selecció de futbol de Txecoslovàquia amb la qual participà a la copa del Món de futbol de 1958.
Pel que fa a clubs, destacà a SK Slavia Praga (anomenat Dynamo Praga a l'època).

## Referències

* ↑ «1958 FIFA World Cup Sweden». Arxivat de l'original el 2013-10-17. [Consulta: 30 agost 2020].
* ↑ Profile Arxivat 2014-04-13 a Wayback Machine. at the ČMFS website
* ↑ Václav Hovorka a National-Football-Teams.com (anglès)
# Watsontown

Watsontown és una població dels Estats Units a l'estat de Pennsilvània. Segons el cens del 2000 tenia 2.255 habitants.

## Demografia

Segons el cens del 2000, Watsontown tenia 2.255 habitants, 967 habitatges, i 591 famílies. La densitat de població era de 1.226,3 habitants/km².
Dels 967 habitatges en un 25,1% hi vivien nens de menys de 18 anys, en un 48,5% hi vivien parelles casades, en un 10,1% dones solteres, i en un 38,8% no eren unitats familiars. En el 33,2% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,81.
Per edats la població es repartia de la següent manera: un 21,1% tenia menys de 18 anys, un 7,2% entre 18 i 24, un 27,3% entre 25 i 44, un 23,1% de 45 a 60 i un 21,3% 65 anys o més.
L'edat mediana era de 41 anys. Per cada 100 dones de 18 o més anys hi havia 79,6 homes.
La renda mediana per habitatge era de 31.094$ i la renda mediana per família de 37.065$. Els homes tenien una renda mediana de 30.648$ mentre que les dones 20.972$. La renda per capita de la població era de 16.110$. Entorn del 8,4% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Watsontown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Watsontown». American Fact Finder. Oficina del Cens dels Estats Units, 12-01-2010.
# Vytautas Čekanauskas

Vytautas Edmundas Čekanauskas (Šiauliai, 13 de maig de 1930 - Vílnius, 7 de juliol de 2010) va ser un arquitecte lituà, professor de l'Acadèmia de Belles Arts de Vílnius.
El 1974, junt amb els seus companys, va ser guardonat amb el Premi Lenin de l'arquitectura pel proojecte del disseny de Lazdynai, un microdistricte de Vílnius.
L'any 2000 se li va concedir la Creu d'Oficial de l'Orde del Gran Duc Gediminas de Lituània. Es troba enterrat al cementiri Antakalnio.

## Obres

* Lazdynai
* Església de Sant Joan Bosco de Vílnius
* Edifici del Govern de Lituània

## Galeria

| Edifici del Govern de Lituània | Església de Sant Joan Bosco de Vílnius |

## Referències

* ↑ «Mirė žymus architektas Vytautas Edmundas Čekanauskas» (en lituà). [Consulta: 11 novembre 2013].